wickkiey/tamil-wikipedia-chunked huggingface dataset:
# ரம்பா காந்தி

## வாழ்க்கை

ரம்பா காந்தி 1911 ஆம் ஆண்டு ஏப்ரல் மாதம் 27 ஆம் தேதியன்று தற்போது குசராத்து மாநிலத்தின் அகமதாபாத்து மாவட்டத்தில் உள்ள தந்துகா நகரத்திற்கு அருகில் இருக்கும் சார்வால் கிராமத்தில் பிறந்தார். 1937 ஆம் ஆண்டு கார்வே பல்கலைக்கழகத்தில் பொருளாதாரம் மற்றும் மனிதநேயத்தில் இளநிலை பட்டம் பெற்றார். 1926 ஆம் ஆண்டு ரம்பா மன்மோகன் காந்தியை திருமணம் செய்து கொண்டார். ஒரு சிறந்த நாடக ஆசிரியராகவும் ரம்பா காந்தி செயல்பட்டார். மும்பையில் உள்ள அகில இந்திய வானொலிக்கு 400 எண்ணிகைக்கும் மேற்பட்ட வானொலி நாடகங்களை எழுதியும் அவற்றில் பங்கேற்றும் உள்ளார்.  
1951 மற்றும் 1983 ஆம் ஆண்டுகளுக்கு இடையில், ரம்பா காந்தி 44 எண்ணிக்கைக்கும் மேற்பட்ட புத்தகங்களை எழுதி வெளியிட்டார். இவரது நாடகத் தொகுப்புகளில் *கொய்னே ககேசோ நகி* (1951), *பிரனய்னா ரங்*கு (1952), *ரோச்னி ராமாயன்* (1953), *சக்மக்* (1955), *பரனு டூ தானே சா* (1957), *தேவ் தேவி பூசா* (1958), *பிரேக்சாகோ மாஃப் கரே* (1961), பி*ரீத் நா கரியோ கோய்* (1963), *ராசனே காமி தே ராணி* (1965), *ஆந்தி* (1977), சீ*வன் நாடகம்* (1982) மற்றும் ராங் நம்பர் *(1985)* . ஆகியவை சிலவாகும்.  
ரம்பா காந்தியின் வெளியிடப்பட்ட படைப்புகளில் *பீபால் பான் கரந்தா* (1966) மற்றும் *மச்தார்* (1973), *மற்றும் தமிர்து தம்தாம்தா தர்லா* (1966), பி*ரீத்னி நயாரி ரீட்* (1978) மற்றும் செய்-பாராசெய் *போன்ற சிறுகதைத் தொகுப்புகள். அடங்கும்.* (1983). மேலும் இவர் சான்சவனா சல்'' (1979) என்ற நாவலைத் தழுவியும் ஒரு படைப்பை உருவாக்கினார்.  
டீர் அனே துக்கா (1959) நையாண்டி கட்டுரைகளின் தொகுப்பு ஆகும். இதே போல சன்சார்சாகாமே தீரெத்தி (1969) என்ற நூல் கடிதங்களின் ஒரு தொகுப்பு ஆகும். ரம்பா காந்தி பல கட்டுரைத் தொகுப்புகளையும் வெளியிட்டார்: *சபராசு* (1969), *நவ யுக்னி நவி கதை* (1975), அரினே அசதா திதா* (1978), மற்றும் *தமனே கெட்டலா தயா? 60, 70, 80?'' (1985). போன்றவை கட்டுரைத் தொகுப்புகளில் சிலவாகும்.  
நகைச்சுவை மற்றும் மேற்கோள்கள் அடங்கிய *ஆனந்த் குலால்* (1964) மற்றும் *ஆனந்த் மங்கள்* (1973) என்ற இரண்டு தொகுப்புகளையும் இவர் வெளியிட்டார். *பிந்துமா சிந்து* (1972) என்ற பழமொழிகளின் சேகரிப்பு நூல் ஒன்றையும் இவர் வெளியிட்டுள்ளார். ஒரு பாடல் தொகுப்பு, *மரே கீத் மதுர காவா சே* (1975) என்ற ஒரு பாடல் தொகுப்பு, *சத்சேய் சத்விச்சார்* (1977) போன்ற உந்துதல் ஓவியங்களும் இவரது படைப்புகளில் அடங்கும். *லக்னகீடோ மற்றும் லக்னகீதோனி குந்தனியை* போன்ற பத்திரிகைகளுக்கு இவர் ஆசிரியராக இருந்தார்.
# லலிதா லெனின்

**லலிதா லெனின்** (*Lalitha Lenin*)( ; பிறப்பு 17 சூலை 1946, திருதல்லூரிர், திருச்சூர், கேரளா) என்பவர் இந்தியாவினைச் சார்ந்த மலையாள மொழிக் கவிஞர் ஆவார்.
# லலிதா லெனின்

## அறிமுகம்

**கே.கே. லலிதா பாய்** என்பது லலிதா லெனினின் அதிகாரப்பூர்வ பெயர் ஆகும். இவர் திருவனந்தபுரம் கேரள பல்கலைக்கழகத்தின் நூலகம் மற்றும் தகவல் அறிவியல் துறையின் தலைவராகப் பணியாற்றினார். இவர் கேரள பல்கலைக்கழகத்தின் பேரவை மற்றும் கல்விக் குழு, கேரளா சாகித்திய அகாடமி பொதுக் குழு, ஜான்சிக்ஷன் சன்ஸ்தான் மேலாண்மை வாரியம், மாநில குழந்தைகள் இலக்கிய நிறுவனம், மாநில வள மையம், கேரள மாநில தொடர் கல்வி மையக் குழு ஆகியவற்றின் உறுப்பினராகவும் இருந்துள்ளார். இவர் மாநில மொழிகள் நிறுவனத்தின் நிர்வாகக் குழுவின் உறுப்பினராகவும் இருந்தார்.
# லலிதா லெனின்

## தனிப்பட்ட வாழ்க்கை

லலிதா லெனின் கேரளாவின் திருச்சூரில் திரிதல்லூரில் 1946இல் பிறந்தார். இவர் பன்னாட்டு விவகாரங்கள் குறித்த கட்டுரைகளை எழுதும் எழுத்தாளரும் கட்டுரையாளருமான கே. எம். லெனினை மணந்தார். இவரது மகன் அனில் லாலே மற்றும் மருமகள் பிதுஷி லாலே இருவரும் வழக்கறிஞர்களாக மும்பையில் பணியாற்றினர்.
# லலிதா லெனின்

## பின்னணி

லலிதா லெனின் கேரளப் பல்கலைக்கழகத்தில் வேதியியல், கல்வி மற்றும் நூலக அறிவியலில் பட்டம் பெற்றார்.  
இவர் 1976இல் மைசூர் பல்கலைக்கழகத்தில் முதுநிலை நூலக அறிவியல் படிப்பில் முதல் தரம் பெற்றதற்காக முனைவர் எஸ். ஆர். இரங்கநாதன் தங்கப் பதக்கம் பெற்றார். 1977இல் பேச்சியில் உள்ள கேரள வன ஆராய்ச்சி நிறுவனத்தில் உதவி நூலகராகச் சேர்ந்தார். 1979ஆம் ஆண்டில், கேரள பல்கலைக்கழகத்தின் நூலகம் மற்றும் தகவல் அறிவியல் துறையில் விரிவுரையாளரானார். 1990 முதல் 1995 வரை இவர் இந்தத் துறையின் தலைவராக பணியாற்றினார்.
# லலிதா லெனின்

## பின்னணி

### நாவல்

இவர் *மின்னு* எனும் குழந்தைகளுக்கான நாவல் ஒன்றினையும் எழுதியுள்ளார்.
# லலிதா லெனின்

## பின்னணி

### தொலைக்காட்சி நிகழ்ச்சிகள்

*மகாபலி* எனும் திருவனந்தபுரம் தூர்தர்ஷன் (1987) நிகழ்ச்சிக்கான பாடலை இவர் எழுதியுள்ளார். திருவனந்தபுரம் தூர்தர்ஷனுக்காக 1988ஆம் ஆண்டு தயாரிக்கப்பட்ட *கேரளாவில் நூலக இயக்கம்* பற்றிய ஆவணப்படத்திற்கான திரைக்கதையினை இவர் எழுதினார். *திருவனந்தபுரம் தூர்தர்ஷனில் ஓரிடத்தோரிக்கல்* (1990) மற்றும் *மூக்குத்தியும் மஞ்சதியும்* (1998) ஆகிய இரண்டு தொலைக்காட்சித் தொடர்களுக்கான கதையினை இவர் எழுதியுள்ளார். திருவனந்தபுரம் தூர்தர்ஷனில் 1999ஆம் ஆண்டு தொலைக்காட்சி நிகழ்ச்சியான *அக்ஷரம்* (16 தொடர்கள்) லலிதா தொகுத்து வழங்கினார். கைரலி எனும் மலையாளத் தொலைக்காட்சியில் கவிதை அடிப்படையிலான நேரடி நிகழ்ச்சியான மாம்பழம் (2010) நிகழ்வின் நடுவராகப் பணியாற்றினார்.
*புதிய வாயான*, எனும் பெண்களுக்கான வாசிப்பு பற்றிய புத்தகத்தினையும் லலிதா எழுதியுள்ளார்.
# லலிதா லெனின்

## பின்னணி

### மொழிபெயர்ப்புகள்

*பொது நூலகம் சேவனம்* (2006) *பூதைவாங்கல்* என்பன இவர் மொழிபெயர்த்த புத்தகங்களாகும்.
# லலிதா லெனின்

## கல்வி வெளியிடு

நூலகம் மற்றும் தகவல் அறிவியலில் 12 ஆய்வுக் கட்டுரைகளையும் இவர் வெளியிட்டுள்ளார்.
# லலிதா லெனின்

## விருதுகள்

லலிதா லெனினின் *மின்னு* என்ற புத்தகத்திற்கு 1986ஆம் ஆண்டில் சிறுவர் இலக்கியத்துக்கான **கேரள சாகித்திய அகாடமி விருது** வழங்கப்பட்டது. 1996ல் கவிதைக்கான **அபுதாபி சக்தி விருதும்** 2001ல் கவிதைக்கான **மூலூர் விருதும்** இவருக்கு வழங்கப்பட்டது.
# கனக் முகர்ஜி

**கனக் முகர்ஜி** (Kanak Mukherjee) (**கனக் தாஸ்குப்தா** ; 1921 &ndash; 2005) ஒரு பொதுவுடைமைவாதியும் மற்றும் மேற்கு வங்கத்தில் பெண்கள் இயக்கத்தின் முன்னோடியாகக் கருதப்படுபவரும் ஆவார். இவர் இந்தியப் பொதுவுடைமைக் கட்சியின் (மார்க்சிஸ்ட்) மத்திய குழு உறுப்பினராக இருந்தார். இவர் அனைத்திந்திய ஜனநாயக மாதர் சங்கத்தின் நிறுவனர் ஆவார். இவர் இலக்கியத் துறையிலும் பங்களித்துள்ளார். அனைத்திந்திய ஜனநாயக மாதர் சங்கமானது இந்தியாவில் இம்மாதிரியான மகளிர் அமைப்புகளுக்கு முன்னோடியான அமைப்பாகும். உறுப்பினர்களின் எண்ணிக்கையிலும், முன்னெடுத்துப் போராடிய பிரச்சனைகளிலும், இந்தியாவில் இன்றைய நிலையில் உள்ள மகளிர் அமைப்புகளுக்கு முன்னுதாரணமாகத் திகழ்ந்த இயக்கமாகும்.
# கனக் முகர்ஜி

## ஆரம்ப கால வாழ்க்கை

கனக் முகர்ஜி டிசம்பர் 1921 ஆம் ஆண்டில் பிரிக்கப்படாத இந்தியாவின் ஜெசோர் மாவட்டத்தில் பிறந்தார். இவரது தந்தை சதீஷ் சந்திர தாஸ்குப்தா, ஒரு சிறந்த வழக்கறிஞர். இவரது தாயார் மோலினா தேவி. 1937 ஆம் ஆண்டில் பத்தாம் வகுப்புத்தேர்வில் தேர்ச்சி பெற்று, கல்கத்தாவுக்கு வந்து , கல்கத்தா பல்கலைக்கழகத்தின் கீழ் உள்ள பெதுன் கல்லூரியில் சேர்க்கை பெற்றார். ஏற்கனவே 8 ஆம் வகுப்பு படித்ததிலிருந்து, கிருஷ்ணா பினோத் ரே, சுகுமார் மித்ரா, சாந்திமோய் கோஷ் போன்ற ஜெஸ்ஸோரில் உள்ள பொதுவுடைமைத் தலைவர்களுடன் இவர் தொடர்பு கொண்டிருந்தார். கல்கத்தாவுக்கு வந்த பிறகு இவர் அகில இந்திய மாணவர் கூட்டமைப்பில் பணியாற்றினார். 1938 ஆம் ஆண்டில் இந்தியப் பொதுவுடைமைக் கட்சியில் சேர்ந்தார்
# கனக் முகர்ஜி

## பிற்கால வாழ்வு

இந்தியப் பொதுவுடைமைக் கட்சியின் வங்காள மகளிர் துணைக்குழுவின் அழைப்பாளராக இருந்தார். 1964 ஆம் ஆண்டில் கட்சி பிரிக்கப்பட்டபோது, இவர் இந்தியப் பொதுவுடைமைக் கட்சியில் (மார்க்சிஸ்ட்) சேர்ந்தார். இவர் 1978 முதல் 1998 வரை இந்தியப் பொதுவுடைமைக் கட்சியின் (மார்க்சிஸ்ட்) மேற்கு வங்க மாநிலக் குழு உறுப்பினராகவும், 1989 முதல் 1998 வரை இந்தியப் பொதுவுடைமைக் கட்சி (மார்க்சிஸ்ட்) மத்திய குழுவின் உறுப்பினராகவும் இருந்தார். 1943 ஆம் ஆண்டில், பம்பாயில் இந்தியப் பொதுவுடைமைக் கட்சி (மார்க்சிஸ்ட்) முதல் கட்சி காங்கிரசில் ஒரு பிரதிநிதியாக சேர்ந்தார். இவர் சில காலம் கட்சியின் முழுநேர ஊழியாராகப் பணியாற்றினார். 1941 ஆம் ஆண்டில் இவர் பொதுவுடைமை இயக்கத் தலைவராக இருந்த சரோஜ் முகர்ஜியை மணந்தார். இவர் 1978 முதல் 1990 வரை உள்ள காலகட்டத்தில் இரண்டு முறை ( 1978 மற்றும் 1984 இல் ) மாநிலங்களவைக்குத் தேர்ந்தெடுக்கப்பட்டுள்ளார்.  
வங்காளத்தில் 1942-43 ஆம் ஆண்டு ஏற்பட்ட பஞ்சத்தில், பாங்கியோ மகளிர் ஆத்மரக்ச சமிதியின் தலைவராக பணியாற்றினார். அதே நேரத்தில் இவர் பெண்கள் இயக்கத்தின் ஆர்வலராக ஆனார். பின்னர் இவர் கணதந்திரிக் மகிளா சமிதியின் தலைவரானார். மேலும் இவர் இந்த அமைப்பை நிறுவவும் உதவினார். 1957 ஆம் ஆண்டு முதல் 1967 ஆம் ஆண்டு வரை, இவர் "கரே-பைர்" பத்திரிகையின் ஆசிரியராக இருந்தார். 1968 ஆம் ஆண்டில், இவர் "ஏக்சதே" இதழின் நிறுவனர்-ஆசிரியராக இருந்தார்.  
இவர் இளங்கலைப் பட்டம் பெற்றவர் ஆவார். இவர் சில காலம் பள்ளியில் கற்பித்தார். 1967 ஆம் ஆண்டு முதல் 1981 ஆம் ஆண்டு வரை, கல்கத்தா மகளிர் கல்லூரியில் ஆங்கிலப் பேராசிரியராக இருந்தார். 1998 ஆம் ஆண்டில் கல்கத்தா பல்கலைக்கழகத்தின் இலக்கியப் பங்களிப்புக்காக அவருக்கு "புவன்மோகினி தாசி" விருது வழங்கப்பட்டது.  
அவர் 9 மார்ச் 2005 அன்று காலமானார்.
# சுவேதா திரிபாதி

**சுவேதா திரிபாதி சர்மா** (*Shweta Tripathi Sharma*) (பிறப்பு 6 சூலை 1985) ஓர் இந்திய நடிகை ஆவார். 2018இல் ஒளிபரப்பப்பட்ட, மிர்சாபூர் என்ற தொலைக்காட்சித் தொடரில் கோலு குப்தாவின் கதாபாத்திரத்திற்காக பிரபலமாக அறியப்பட்டவர். தயாரிப்பு உதவியாளராகவும் உதவி இயக்குனராகவும் தனது திரைப்பட வாழ்க்கையைத் தொடங்கினார். ஆனால் பாலிவுட் திரைப்படத் துறையிலும், வலைத் தொடர்களிலும் தனது நடிப்பிற்காக பரந்த அங்கீகாரத்தையும் பாராட்டுகளையும் பெற்றார். குறிப்பிடத்தக்க திரைப்படங்களில் *மசான்* (2015), *ஹராம்கோர்* (2017) ஆகியவை அடங்கும்.
# சுவேதா திரிபாதி

## சொந்த வாழ்க்கை

சுவேதா திரிபாதி 6 சூலை 1985 அன்று புது தில்லியில் பிறந்தார். இவரது தந்தை இந்திய ஆட்சிப் பணியில் பணிபுரிகிறார். இவரது தாயார் ஓய்வு பெற்ற ஆசிரியர். இவருடைய தந்தையின் வேலை காரணமாக குடும்பம் நிறைய நகரங்களுக்கு நகர்ந்தது. திரிபாதி தனது குழந்தைப் பருவத்தை அந்தமான் நிக்கோபார் தீவுகளிலும், மகாராட்டிராவில் மும்பையிலும் கழித்தார்.  
சுவேதா திரிபாதி இடைநிலைக் கல்வியைத் தொடர புது தில்லிக்குச் சென்றார். ஆர்.கே.புரத்தில் அமைந்துள்ள தில்லி பொதுப் பள்ளியில் பயின்றார். பின்னர் இவர் தேசிய உடையலங்கார தொழிழ் நுட்பக் கல்லூரியில் கல்லூரியில் உடையலங்காரத்தில் தொடர்பியலில் பட்டம் பெற்றார்.
# சுவேதா திரிபாதி

## திருமணம்

இவர் நடிகரும் ராப் பாடகருமான சைதன்யா சர்மாவை சூன் 29, 2018 அன்று திருமணம் செய்து கொண்டார்.
# சுவேதா திரிபாதி

## தொழில்

சுவேதா பெரும்பாலும் *மசான்* படத்தில் நடித்ததற்காக அறியப்படுகிறார். டிஸ்னி இந்தியாவின் கியா மஸ்த் ஹே லைஃப் என்ற நகைச்சுவைத் தொலைக்காட்சித் தொடரில் ஆண் கதாபாத்திரமான ஜெனியா கான் வேடத்திலும் இவர் நடித்தார். டாட்டா ஸ்கை, மெக்டொனால்ட்சு, வோடபோன் போன்ற நிறுவனக்களின் விளம்பரங்களிலும் இவர் தோன்றினார். டாட்டா ஸ்கை பதிவிறக்கம், மெக்டொனால்ட்சு, தனிஷ்க் நகைக் கடை சமீபத்தில் டாட்டா தேனீர் போன்ற விளம்பரங்களிலும் இவர் தோன்றுகிறார். பெமினா என்ற மகளிர் இதழின் புகைப்பட ஆசிரியராகவும் இருந்தார். *கியா மஸ்த் ஹே லைஃப்* தொடருக்கு முன், இவர் மும்பையில் பணிபுரிந்தார். *ஆல் மை டீ புரொடக்ஷன்ஸ்* என்ற நாடக நிறுவனத்தையும் நடத்தி வந்தார்.  
இந்தியாவின் தி வால்ட் டிஸ்னி நிறுவனத்தின் ஸ்டார் இந்தியாவுக்கு சொந்தமான "பிண்டாஸ்" என்ற கட்டணத் தொலைக்காட்சியின் ஒரு பகுதியாக இருந்தார். சரவண ராஜேந்திரன் இயக்கிய "மெஹந்தி சர்க்கஸ்" மூலம் தமிழ் திரைப்படத்தில் அறிமுகமானார். ஐ-போனில் எடுக்கப்பட்ட "விலங்கியல் பூங்கா" (Zoo) என்ற இந்தியாவின் முதல் முழு நீளத் திரைப்படத்தின் ஒரு பகுதியாக இவர் இருந்தார். *மிர்சாபூர்* என்ற வலைத் தொடரில் சுய இன்பம் அனுபவித்து பெண்களின் பாலுணர்வை வெளிப்படையாக சித்தரித்த கோலு குப்தா பாத்திரம் பாராட்டப்பட்டது. இந்தத் தொடர் மிக உயர்ந்த தரவரிசையில் இருந்தது. திரிபாதியின் சமீபத்திய படமான *கோன் கேஷ்* இவரது இலட்சியப் படமாகும். இதில் இவர் இளம் பருவ நடனக் கலைஞராக நடித்தார். இதில் இவர் தனது தலை முடியை முழுவதும் கத்தரித்துவிட்டு சுய மரியாதையை இழந்து நிற்பவராக நடித்திருந்தார்.
# தேவூர், நாகப்பட்டினம்

**தேவூர்**, இந்தியாவின் தமிழ்நாட்டில் நாகப்பட்டினம் மாவட்டம், கீழ்வேளூர் வட்டம், கீழ்வேளூர் ஊராட்சி ஒன்றியம், தேவூர் ஊராட்சியில் அமைந்த கிராமங்களில் ஒன்றாகும். இதன் அஞ்சல் சுட்டு எண் 611 109 ஆகும். இவ்வூர் நாகப்பட்டினத்திலிருந்து, வலிவலம் செல்லும் சாலையில் அமைந்துள்ளது. தேவூர் மாவட்டத் தலைமையிடமான நாகப்பட்டினத்திற்கு மேற்கே 16 கிலோ மீட்டர் தொலைவிலும், வட்டத் தலைமையிடமான கீழ்வேளூரிலிருந்து 5 கிலோ மீட்டர் தொலைவிலும் அமைந்துள்ளது. இதனருகே அமைந்த நகரங்கள்: திருவாரூர் 13 கிலோ மீட்டர், திருத்துறைப்பூண்டி 26 கிலோ மீட்டர் மற்றும் காரைக்கால் 29 கிலோ மீட்டர் தொலைவில் உள்ளது. இவ்வூர் நாகப்பட்டினத்திலிருந்து [[வலிவலம் ஊராட்சி|வலிவலம் செல்லும் சாலையில் அமைந்துள்ளது.
# தேவூர், நாகப்பட்டினம்

## வழிபாட்டுத் தலம்

- தேவூர் தேவபுரீசுவரர் கோயில்
# தேவூர், நாகப்பட்டினம்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின் படி 1,211 வீடுகள் கொண்ட தேவூர் கிராமத்தின் மக்கள் தொகை 4622 ஆகும். அதில் ஆண்கள் 2322 மற்றும் பெண்கள் 2300 ஆகவுள்ளனர். 6 வயதிற்குட்பட்ட குழந்தைகள் 467 (10.10%) ஆக உள்ளனர். பாலின விகிதம் 1000 ஆண்களுக்கு பெண்கள் 991 வீதம் உள்ளனர். சராசரி எழுத்தறிவு 88.45% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,553 (33.60%) மற்றும் 4 ஆக உள்ளனர்.
# டொராண்டோ தமிழ் சர்வதேச திரைப்பட விழா

## டொராண்டோ தமிழ் சர்வதேச திரைப்பட விழா

**டொராண்டோ தமிழ் சர்வதேச திரைப்பட விழா** (ஆங்கிலம்: Toronto Tamil International Film Festival) என்பது கனடாவின் டொராண்டோ நகரில் ஆண்டு தோறும் நடைபெறும் ஒரு பன்னாட்டுத் திரைப்பட விழாவாகும்.  
இது இந்தியத் துணைக் கண்டத்திற்கு வெளியே நடைபெறும் தமிழ்த் திரைப்பட விழாக்களில் மிக முக்கியமான விழா. 2020 ஆம் ஆண்டில் தொடங்கப்பட்ட டொராண்டோ தமிழ் சர்வதேச திரைப்பட விழா மிக குறுகிய ஆண்டில் உலக தமிழர் மத்தியில் மிகுந்த செல்வாக்கும் மதிப்பும் கொண்ட ஒரு திரைப்பட விழாவாகும். இவ்விழாவில் உலகளாவிய ரீதியில், ஆவணத் திரைப்படங்கள் உட்பட அனைத்து வகை திரைப்படங்களும் காட்சிப்படுத்தப்படுகின்றன. இவ்விழா ஆண்டுதோறும் செப்டெம்பர் மாதமளவில் நடைபெறுகிறது.  
தமிழர்கள் அதிகமாக வாழும் கனடா வில் நடைபெறும் இவ் திரைப்பட விழா, உலக தமிழ்த் திரைப்படங்களுக்கும், கலைஞர்களுக்கும் மிகப்பெரும் அங்கீகாரமாக அமைகின்றது.  
உலகெங்கும் பல்லாயிரம் தமிழ்த் திரைப்படங்கள், குறும்படங்கள் என்பன வெளிவருகின்ற போதிலும், அத்திரைப்படங்கள் உலகில் தமிழ் அல்லாத திரைப்பட விழாக்களிலேயே சமர்ப்பிக்கப்பட்டு அங்கீகாரத்தை வேண்டி நிற்கும் நிலையே இதுவரை காலமும் தமிழ் திரை கலைஞர்களுக்கும், திரைப்படங்களுக்கும் உள்ள நிலை. ரொரான்ரோ தமிழ்த் திரைப்பட விழா தமிழர்களுக்கான ஒரு திரைப்பட விழாவை கனடிய மண்ணில் தொடக்கி வைத்து இந்த குறையை போக்கியுள்ளது.
# டொராண்டோ தமிழ் சர்வதேச திரைப்பட விழா

## விழாவின் சிறப்பம்சங்கள்

தற்கால உலகத் திரைப்படம், புதிய தமிழ்த் திரைப்படங்கள், முக்கிய திரைப்பட படைப்பாளிகளின் பின்னோக்கிய பார்வை, பாராட்டு மற்றும் அஞ்சலி நிகழுவுகள், தற்கால திரைப்படங்கள், குறும்படங்கள், ஆவணப்படங்கள் போன்றவற்றை திரைப்பட விழாவின் போது திரையிடப்படுகின்றன. திரைப்பட சந்தை, கண்காட்சி மற்றும் சினிமா தொடர்பான முக்கியமான பிரச்சினைகள் குறித்த கருத்தரங்குகளும் விழாவின் போது திட்டமிடப்பட்டுள்ளன. திருவிழா இப்போது டொரோண்டோவில் உள்ள திரைப்பட அரங்குகளில் ஒவ்வொரு ஆண்டும் நடத்தப்படுகிறது. விழாவானது அது பெற்றுள்ள மக்கள் ஆதரவு, வர்த்தக விளம்பர ஆதரவு மற்றும் கனடிய அரசின் ஆதரவினால் உலகில் நடக்கும் தமிழ்த் திரைப்பட விழாக்களிலேயே தவறவிடமுடியாத முக்கிய விழாவாக கருதப்படுகின்றது.
# டொராண்டோ தமிழ் சர்வதேச திரைப்பட விழா

## 2020 விருதுகள்

### ஜூரி விருதுகள்

- சிறந்த திரைப்படத்துக்கான ஜூரி விருது: ஒத்த செருப்பு அளவு 7 (இயக்குநர் / தயாரிப்பாளர் இராதாகிருஷ்ணன் பார்த்திபன்)
- சிறந்த இயக்குனருக்கான ஜூரி விருது: ஒத்த செருப்பு அளவு 7 (இயக்குநர் இராதாகிருஷ்ணன் பார்த்திபன்)
- சிறந்த பெண் இயக்குனருக்கான ஜூரி விருது: சில்லுக்கருப்பட்டி (இயக்குநர் ஹலிதா ஷமீம்)  
- 2021 விருது பெற்றவர்கள்
- 2020 விருது பெற்றவர்கள்
# மும்தாசு ரசிதி

**பேகம் மும்தாசு ரசிதி** (**Begum Mumtaz Rashidi**, சிந்தி: **بيگم ممتاز راشدي**) (மார்ச் 1934 - 1 நவம்பர் 2004) பாக்கித்தானிய சமூகவியலாளர், எழுத்தாளர். 1954ஆம் ஆண்டு பாக்கித்தானின் முதல் பெண் தூதரக செய்தியாளராக பிலிப்பீன்சு, சீனா , ஆங்காங் நாடுகளில் பணியாற்றினார். புகழ்பெற்ற சிந்து மாகாண அறிஞரும் அரசியல்வாதியுமான அலி முகமது ரசிதியின் மனைவியும் ஆவார்.
# மும்தாசு ரசிதி

## இளமையும் கல்வியும்

மும்தாசு ரசிதி இந்தியாவின் கொல்கத்தாவில் மார்ச்சு 8, 1934 ஆம் ஆண்டில் பிறந்தார். சேர்- இ-பெங்கால் ஏ.கே. ஃபசுலுல் அக்அவர்களின் பேத்தி. ஆங்கிலம், பிரெஞ்சு, வங்காளம், உருது, சிந்தி மொழிகளில் வல்லமை பெற்றிருந்தார்.
# மும்தாசு ரசிதி

## பணி வாழ்வு

1954இல் பாக்கித்தானின் முதல் பெண் தூதரக செய்தியாளராக பாரிசில் பொறுப்பேற்றார். இங்கு பணி புரியும் போது பாக்கித்தானின் நடுவண் தகவல் அமைச்சர் பிர் அலி முகமது ரசிதியைச் சந்தித்தார். அவரை 1955இல் திருமணம் செய்தார். பிலிப்பீன்சு, சீனா, ஆங்காங் நாடுகளில் பல்வேறு தூதரகப் பணிகளில் இருந்தார். 1965இல் தமது கணவருடன் பாக்கித்தானிற்கு திரும்பினார். ரசிதி சிந்தி மாகாண மக்களுக்கான பல சமூக நலத் திட்டங்களில் ஈடுபடலானார். குறிப்பாக சிந்து மேல் மாகாணப் பகுதிகளிலும் மஞ்சார் ஏரிப் பகுதியிலும் கவனம் செலுத்தினார். பன்னாட்டு பொதுநல அமைப்புகளுடன் ஒருங்கிணைந்து சேவையாற்றினார். குழந்தைகளுக்கும் பெண்களுக்குமான வளர்ச்சியை இலக்காக கொண்ட சமூகநல அமைப்பை நிறுவினார். 1983 முதல் 1986 வரை பாக்கித்தானிய அரசின் *பெண் நிலைக் குறித்த தேசிய வாரியத்தில்* உறுப்பினராக பணியாற்றினார். தவிரவும் தேசிய பாக்கித்தானிய பெண்கள் சங்கத்தின் அறிவுரையாளராகவும் ஒருங்கிணைப்பாளராகவும் விளங்கினார். பல பன்னாட்டுக் கருத்தரங்கங்களிலும் பயிலரங்குகளிலும் பிற மன்றங்களிலும் பாக்கித்தான் சார்பாக கலந்து கொண்டுள்ளார்.  
பாக்கித்தானின் கலைக்கான தேசிய மன்றமான குவாய்து-இ-ஆசம் அகாதமியில் ஆளுநர் குழு உறுப்பினராக உனெசுக்கோவுடன் ஒருங்கிணைந்து சேவையாற்றினார். சிந்து வேளாண் பல்கலைக்கழகத்தில் ஆட்சிக்குழு உறுப்பினராக நியமிக்கப்பட்டார். 1975இல் கராச்சியில் நடந்த *நூற்றாண்டுகளாக சிந்து* மாநாட்டில் முக்கியப் பங்காற்றினார்.
# மும்தாசு ரசிதி

## எழுத்தாளராக

ரசிதி பல்வேறு செய்தித்தாள்களில், டான் நாளிதழ், மார்னிங் நியூஸ், தி சன் போன்ற நாளிதழ்கள் உள்ளிட்டு, தவறாது எழுதி வந்தார். சிந்து மாகாண சமூக விடயங்களைக் குறித்து நூல்கள் எழுதியுள்ளார். அவருடைய சில நூல்கள்:  
- சிந்த் அவுர் நிகா-இ-கதர்சனாசு
- இசுலாமிக் ஆர்ட் அன்டு கல்ட்சர் ஆப் சிந்த்
# மும்தாசு ரசிதி

## இறப்பு

1 நவம்பர் 2004 அன்று மாரடைப்பால் மரணமடைந்தார்; கராச்சியின் மேவா ஷா இடுகாட்டில் அடக்கம் செய்யப்பட்டார். இவருக்கு இரு மக்கள் உள்ளனர்: மகன் அடில் ரசிதி, மகள் அனடில் ரசிதி.
# திப்பம்பட்டி

**திப்பம்பட்டி** (*Thippampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.
# திப்பம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரில் இருந்து 10 கிலோ மீட்டர் தொலைவிலும் உள்ளது.
# என் உடல், என் விருப்பம்

, மே 2019 இல் கருக்கலைப்பு தடை பேரணியில் எனது உடல் எனது விருப்ப அடையாள சுலோகம்]]
**எனது உடல், என் விருப்பம்** (My body, my choice) பல நாடுகளில் பயன்படுத்தப்படும் ஒரு பெண்ணிய சொலவம் , பெரும்பாலும் உடல் சுயாட்சி மற்றும் கருக்கலைப்பு பற்றிய பிரச்சினைகளுக்காக இது பயன்படுத்தப்பட்டது.  
பெண்ணியவாதிகள் பொதுவாக பாலியல், திருமணம் மற்றும் இனப்பெருக்கத் தேர்வுகளுக்கான உரிமைகளுக்காக தனிநபரின் சுயநிர்ணய உரிமையைப் பாதுகாக்கின்றனர். இந்த சொலவம் உலகம் முழுவதும் பயன்படுத்தப்பட்டு பல்வேறு மொழிகளில் மொழிபெயர்க்கப்பட்டுள்ளது. சொலவத்தின் பயன்பாடு பல்வேறு நாடுகளில் பல்வேறு வகையான சர்ச்சைகள் மற்றும் போராட்டங்கள் மற்றும் ஆர்ப்பாட்டங்கள் மற்றும்/அல்லது வெவ்வேறு பெண்ணிய பிரச்சினைகளுக்கு கவனத்தை ஈர்ப்பதற்காக அடிக்கடி முழக்கமாகப் பயன்படுத்தப்படுகிறது.
# என் உடல், என் விருப்பம்

## உடல் சுயாட்சி மற்றும் ஒருமைப்பாடு

"என் உடல் என், தேர்வு" என்பது தனிப்பட்ட உடல் சுயாட்சி, உடல் ஒருமைப்பாடு மற்றும் தேர்வு சுதந்திரம் பற்றிய கருத்தை குறிக்கும் ஒரு முழக்கம் ஆகும். உடல் தன்னாட்சி என்பது வெளிப்புற ஆதிக்கம் அல்லது வற்புறுத்தல் இல்லாமல் ஒருவரின் சொந்த உடலில் சுயநிர்ணயத்தை உருவாக்குகிறது . உடல் ஒருமைப்பாடு என்பது உடலின் மீறமுடியாத தன்மை மற்றும் தனிநபர் சுயாட்சி, சுய-உரிமை மற்றும் மனிதர்களின் சொந்த உடலை விட தன்னாட்சி உரிமையின் முக்கியத்துவத்தை வலியுறுத்துகிறது. மனித உரிமைகள் துறையில், மற்றொருவரின் உடல் ஒருமைப்பாட்டை மீறுவது என்பது நெறிமுறையற்ற மீறல் மற்றும்/அல்லது குற்றமாக கருதப்படுகிறது. தேர்வு செய்யும் சுதந்திரம் ஒரு தனிநபரின் வாய்ப்பையும், குறைந்தபட்சமாகக் கிடைக்கக்கூடிய இரண்டு விருப்பங்களிலிருந்தும் தேர்ந்தெடுக்கப்பட்ட ஒரு செயலைச் செய்வதற்கான சுயாட்சியை விவரிக்கிறது, இது மற்றவர்களால் கட்டுப்படுத்தப்படாதது.  
சுசன்னா வெயிசின் கூற்றுப்படி, "என் உடல், என் விருப்பம்" என்ற முழக்கம் ஒரு பெண்ணியக் கருத்தாகும், இது பெண்களின் இனப்பெருக்க உரிமைகள் மற்றும் பிற பெண்களின் உரிமைப் பிரச்சினைகளுக்கும் பொருந்தும். இது பெண்களின் உடலை ஒரு சொத்து போன்று பயன்படுத்துவதனை எதிர்க்கிறது மற்று பெண்களின் கலாச்சாரத்தின் முக்கியத்துவத்தினையும் நிலைநாட்டுகிறது. கிறிஸ்டின் ரோவ்-ஃபிங்க்பெய்னர், பெண்களின் சுதந்திரம் பெண்களின் சொந்த கட்டுப்பாடு மற்றும் அவர்களின் சொந்த உடல்கள் பற்றிய முடிவுகளுடன் இணைக்கப்பட்டிருப்பது எளிமையானதாகத் தோன்றினாலும், நடைமுறையில் 'என் உடல், என் விருப்பம்' என்ற முழக்கம் "உண்மையில் உங்கள் உடல் அல்ல" உண்மையில் உங்கள் விருப்பம் அல்ல என்றே கருதப்படுகிறது என்றும்", மற்றும் பிறப்பு கட்டுப்பாடு, கருக்கலைப்பு மற்றும் இனப்பெருக்க ஆரோக்கியம் போன்ற பெண்களின் உரிமைகள் தாக்கப்படுகின்றன என்றும் எழுதியுள்ளார்.  
2019 இல் நைரோபி உச்சிமாநாட்டில் நடைபெற்ற சர்வதேச மக்கள் தொகை மற்றும் மேம்பாட்டு மாநாட்டிற்கான (ICPD25) பின்னணி ஆவணம், 'பாலியல் மற்றும் இனப்பெருக்க அமைப்பு தொடர்பான அனைத்து அம்சங்களிலும் முழுமையான உடல், மன மற்றும் சமூக நல்வாழ்வின் நிலை' நல்ல பாலியல் மற்றும் இனப்பெருக்க ஆரோக்கியம் ' 'என்று மட்டுமே கூற முடியும், இதை அடைய, ஒவ்வொரு நபரும் தங்கள் உடலை நிர்வகிக்கும் முடிவுகளை எடுக்கவும் அந்த உரிமைகளை ஆதரிக்கும் சேவைகளை அணுகவும் உரிமை வேண்டும் என்று கூறியது. இந்த ஆவணம் ஒவ்வொருவரும் தங்கள் சொந்த பாலியல் மற்றும் இனப்பெருக்க ஆரோக்கியத்தைப் பற்றி தங்கள் சொந்த தேர்வுகளை எடுக்க உரிமை உண்டு, அதாவது ஒவ்வொருவரும் திருப்திகரமான மற்றும் பாதுகாப்பான பாலியல் வாழ்க்கை, இனப்பெருக்கம் செய்ய சுயநிர்ணய உரிமை என்று கூறியது.
# இப்சிதா ராய் சக்கரவர்த்தி

**இப்சிதா ராய் சக்கரவர்த்தி** (Ipsita Roy Chakraverti இயற்பெயர்:**இப்சிதா சக்கரவர்த்தி**; 3 நவம்பர் 1950) இந்தியாவைச் சேர்ந்த ஒரு பாதிரியார் ஆவார். இந்தியாவில் ஒரு உயரடுக்கு குடும்பத்தில் பிறந்த சக்ரவர்த்தி தனது ஆரம்ப ஆண்டுகளில் கனடாவிலும் அமெரிக்காவிலும் தனது தந்தையுடன் தங்கியிருந்தார். அங்கு, உலகின் பழமையான கலாச்சாரங்கள் மற்றும் பழைய வழிகளைப் படிக்கும் பெண்களின் தேர்ந்தெடுக்கப்பட்ட குழுவில் சேர அனுமதிக்கப்பட்டார். சக்கரவர்த்தி அவர்களுடன் மூன்று ஆண்டுகள் படித்தார், இறுதியாக விக்காவை தனது மதமாகத் தேர்ந்தெடுத்தார். இந்தியாவிற்கு திரும்பி வந்து திருமணம் செய்த பிறகு, சக்கரவர்த்தி 1986 இல் தன்னை ஒரு சூனியக்காரி என்று அறிவித்தார்.  
சக்கரவர்த்தி இந்திய மக்களுக்கு விக்கான் குணப்படுத்தும் வழிகளை நிர்வகிக்கத் தொடங்கினார், தொலைதூர கிராமங்களுக்கு பயணம் செய்வது மற்றும் பெண் மக்களுக்கு விக்கன் வழியைக் கற்பித்தல் உட்பட சில பணிகளைச் செய்து வந்தார், அவர்கள் ஆண்களால் "சூனியம்" செய்பவர்கள் என்று குற்றம் சாட்டப்பட்டனர். 1998 ஆம் ஆண்டில், சக்ரவர்த்தி ஹூக்லி மாவட்டத்தில் இந்திய பாராளுமன்றத்திற்கான இந்திய தேசிய காங்கிரசு வேட்பாளராக பிரச்சாரம் செய்தார், ஆனால் அவர் தேர்ந்தெடுக்கப்படவில்லை. அவர் தனது சுயசரிதையான *பிலவ்டு விட்ச்* 2003 இல் வெளியிட்டார். *சேக்ரெட் ஈவில்: என்கவுன்டர்ஸ் வித் தி அன்டோன்* என்ற தலைப்பில் இரண்டாவது புத்தகம் 2006 இல் வெளியிடப்பட்டது, மேலும் இது விக்கான் குணப்படுத்துபவராக இருந்தபோது ஒன்பது வழக்கு ஆய்வுகளை விவரித்தது மற்றும் அந்த நிகழ்வுகள் ஏன் நடந்தது என்பதை விளக்கியது. இரண்டு புத்தகங்களும் நேர்மறையான விமர்சனப் பாராட்டைப் பெற்றன.  
புத்தகம், *சேக்ரட் ஈவில்* சகாரா ஒன் பிக்சர்சு மூலம் ஒரு இயக்கப் படமாக உருவாக்கப்பட்டது. *சேக்ரெட் ஈவில் - எ ட்ரூ ஸ்டோரி என்று* பெயரிடப்பட்ட இந்த படத்தில் சக்ரவர்த்தியாக பாலிவுட் நடிகை சரிகா நடித்தார். இந்த படம் வணிக ரீதியாக தோல்விப் படமாக அமைந்தாலும் கலவையான விமர்சனங்களைப் பெற்றது. பின்னர், வங்காள தொலைக்காட்சி அலைவரிசையான ஈடிவி பங்களா, சக்கரவர்த்தியின் வாழ்க்கை மற்றும் அமானுஷ்ய அனுபவத்தை அடிப்படையாகக் கொண்ட இரண்டு தொலைகாட்சி நிகழ்ச்சிகளை உருவாக்கியது.
# இப்சிதா ராய் சக்கரவர்த்தி

## சுயசரிதை

### 1950-72: ஆரம்ப வாழ்க்கை மற்றும் விக்காவின் அறிமுகம்

சக்ரவர்த்தி 3 நவம்பர் 1950 இல், இராஜதந்திரிகளான தேபப்ரதா சக்கரவர்த்தி மற்றும் அரச குடும்பத்தின் ரோமா சென் ஆகியோருக்கு மகளாகப் பிறந்தார். சக்கரவர்த்தி தனது ஆரம்பகால வாழ்க்கையின் பெரும்பகுதியை கனடாவின் மாண்ட்ரீலில் இருந்தார், அங்கு அவரது தந்தை இருந்தார். அவர் இந்தியாவில் இருந்து பன்னாட்டு குடிசார் வான்பயண அமைப்பு பிரதிநிதியாக இருந்தார். ஒரே குழந்தையாக இருந்த இவர், தன் தந்தையின் வாசிப்பு ஆர்வத்தை பகிர்ந்து கொண்டார் மற்றும் இந்திய மாயவாதம் மற்றும் மரபுகள் பற்றிய புத்தகங்களை விரும்பினார். 1965 ஆம் ஆண்டில், லாரன்டியன் மலைகளில் விடுமுறையில் இருந்தபோது, சக்ரவர்த்தியை அவரது தாயின் நண்பர்களில் ஒருவரான கார்லோட்டா பெண் விருந்துக்கு அழைத்தார். அங்கு, கார்லோட்டாவால் நிறுவப்பட்ட *பண்டைய கலாச்சாரங்கள் மற்றும் நாகரிகங்களின் படிப்புக்கான சங்கத்திற்கு அவர் அறிமுகப்படுத்தப்பட்டார்.* இந்த குழு பண்டைய நூல்கள், நீண்டகாலமாக மறந்துபோன பழக்கவழக்கங்கள் மற்றும் மாய வாழ்க்கை முறையைப் படித்தது. சக்கரவர்த்தி துவக்க செயல்முறை மூலம் குழுவில் சேர தேர்வு செய்யப்பட்டு அவர்களுடன் கற்றலில் ஈடுபட்டார். அடுத்த ஐந்து வருடங்களில், அவர் மலைகளில் ஒரு பள்ளத்தாக்கில் தங்கியிருந்தார்.
# லீலா துபே

**லீலா துபே** (Leela Dube 27 மார்ச் 1923 - 20 மே 2012) ஒரு புகழ்பெற்ற மானுடவியலாளர் மற்றும் பெண்ணிய அறிஞர் ஆவார், பலரால் லீலாடி என்று பரவலாக அழைக்கப்படுகிறார். இவர் மானுடவியலாளர் மற்றும் சமூகவியலாளர் சியாமா சரண் துபேவின் விதவை மற்றும் மறைந்த மரபாந்த பாடகி சுமதி முதட்கரின் தங்கை ஆவார் . இவருக்கு முகுல் துபே மற்றும் சௌரவ் துபே இரண்டு மகன்கள் உள்ளனர். உறவு மற்றும் பெண்கள் கல்வி தொடர்பான பணிகளுக்காக இவர் பரவலாக அறியப்படுகிறார். இவர், *மெட்ரிலினி மற்றும் இஸ்லாம் :ரிலீஜியசு அண்ட் சொசைட்டி இன் தெ லக்டீவ்சு* உட்பட பல புத்தகங்களை எழுதினார் மற்றும் *விமன் அண்ட் கின்சிப்:கம்பேரட்டிவ் பெர்சுபக்டிவ்சு ஆன் ஜென்டர் இன் சவுத் அண்ட் சவுத்-ஈசுட்டு ஏசியா* உட்பட பல நூல்களை எழுதியுள்ளார்.
# லீலா துபே

## தொழில்

இவர் முன்பு உஸ்மானியாவில் கற்பித்திருந்தாலும், துபேவின் கல்வி வாழ்க்கை 1960 இல் மத்தியப் பிரதேசத்தின் சாகர் பல்கலைக்கழகத்தில் தொடங்கியது. இவர் 1975 இல் தில்லி சென்றார். இந்திய அரசு 1974 ஆம் ஆண்டில் வெளியிட்ட "சமத்துவத்தை நோக்கி" அறிக்கையை வடிவமைக்கும் குழுவில் இவர் முக்கியப் பங்கு வகித்தார் . இந்திய அரசு இந்திய நாடாளுமன்றத்தில் பல்கலைக்கழக மானியக் குழு (இந்தியா) மற்றும் இந்திய சமூக அறிவியல் ஆய்வுக் கழகம் மூலமாக இந்திய கல்வி மையத்தில் பெண்கள் படிப்பை மையமாக கொண்டு வருவது பற்றி விவாதித்தது.  
இவர் 1970 களில் இந்திய சமூகவியல் சங்கத்தில் ஒரு முக்கிய நபராக இருந்தார் மற்றும் பெண்களின் சமூக அக்கறையை ,சமூகவியலில் அறிமுகப்படுத்தும் பொறுப்பில் இருந்தார். 1980 ல் ஆனந்த், கிராமப்புற மேலாண்மை நிறுவனத்தில் முன்னோடி மற்றும் மூத்த ஆசிரியர்களில் ஒருவராக இருந்தார். ஐஆர்எம்ஏவில் இவர் 1980 இல் முதல் தொகுதிக்கு ஒரு பாடத்திட்டத்திற்கு முன்னோடியாக இருந்தார், பின்னர் இந்தப் பாடத்திட்டம் "கிராமப்புற சூழல்" என்று அழைக்கப்பட்டது. இது "கிராமப்புற வேலைப் பிரிவுக்கு" ஒரு ஆயத்த படிப்பாக வடிவமைக்கப்பட்டது. இது வணிகப் பள்ளிகளுக்கான ஒரு கண்டுபிடிப்பாகும், இது இவருடைய சொந்த சமூகவியல் துறை வேலை அனுபவங்களிலிருந்து உருவானது. 2012 இல், இது "கிராமப்புற சமூகம் மற்றும் அரசியல்", "கிராமப்புற வாழ்வாதார அமைப்புகள்" மற்றும் "கிராமப்புற ஆராய்ச்சி முறைகள்" என்று அழைக்கப்படும் மூன்று படிப்புகளாக வழங்கப்பட்டது.  
1984 ஆம் ஆண்டு உலக சமூகவியல் மாநாட்டில், பெண் ஆர்வலர்கள் மற்றும் பெண்கள் ஆய்வு அறிஞர்கள் ஆராய்ச்சி குழுவில் ஆதிக்கம் செலுத்தினர். *1982-86 இல் பொருளாதார மற்றும் அரசியல் வாராந்திரத்தில்* பாலியல் தேர்ந்தெடுக்கப்பட்ட கருக்கலைப்பு பற்றிய விவாதத்தில், இவரது பங்களிப்பு குறிப்பிடத்தக்கது மற்றும் பெண்களின் பற்றாக்குறை மற்றும் பெண்களுக்கு எதிரான வன்முறைக்கு இடையிலான நேரடி உறவு பற்றிய இவரது கணிப்பு பிற்காலத்தில் உண்மை என நிரூபிக்கப்பட்டது.  
பெண்கள் ஆய்வு அறிஞர்களின் குழு முயற்சி காரணமாக (லீலா துபே உட்பட), ஆர்சி 32 உலக சமூகவியல் காங்கிரசில் நிறுவனமயமாக்கப்பட்டது. 12 வது சர்வதேச மானுடவியல் மற்றும் இனவியல் அறிவியல், பற்றிய கட்டுரைகளை முன்வைக்க துபே பல ஆர்வலர்களை அழைத்தார்.
# லீலா துபே

## விருதுகள்

2007 ஆம் ஆண்டில் இவர் இந்திய சமூகவியல் சங்கத்தின் வாழ்நாள் சாதனையாளர் விருதைப் பெற்றார்.
# சேஃப்சிட்டி

**சேப்சிட்டி.இன்** (Safecity.in) என்றும் அழைக்கப்படும் சேப்சிட்டி, பாலின அடிப்படையிலான துன்புறுத்தல் மற்றும் வன்முறை சம்பவங்களை அநாமதேயமாக அறிக்கையிட அனுமதிக்கும் ஒரு இலவச இணையதளம் ஆகும், மேலும் எவரும் பார்க்க மற்றும் பதிவிறக்கம் செய்யக்கூடிய வரைபடத்தை உருவாக்குகிறது. இது இந்தியா, கென்யா, கேமரூன், நேபாளம், மற்றும் மலேசியாவில் செயல்படுகிறது.  
ஜோதி சிங் (நிர்பயா என்றும் அழைக்கப்படுகிறார்) 2012 டெல்லி கும்பல் கற்பழிப்பு மற்றும் கொலைக்குப் பிறகு இந்த இணையதளம் ரெட் டாட் அறக்கட்டளையால் உருவாக்கப்பட்டது. பொது பாதுகாப்பு நடவடிக்கைகளில் மேம்பாடு மற்றும் பாலியல் துன்புறுத்தல்மற்றும் வன்முறை பற்றிய பொது விழிப்புணர்வை அதிகரிப்பதற்காக சேகரிக்கப்பட்ட தரவை சேஃப்சிட்டி பயன்படுத்தியுள்ளது.
# சேஃப்சிட்டி

## வளர்ச்சி

2012 டெல்லி கும்பல் கற்பழிப்பு மற்றும் கொலைக்குப் பிறகு (நிர்பயா என்றும் அழைக்கப்படுகிறது), இந்தியாவில் பொது பாலியல் துன்புறுத்தல் மற்றும் வன்முறை சம்பவங்களை அறிந்து கொள்வதற்காக இதனை உருவாக்கினர். அடுத்த பல ஆண்டுகளில், சேஃப்சிட்டி வளார்ச்சி கண்டது. தில்லி மும்பை, புனே, பாட்னா மற்றும் அகமதாபாத், ஆகிய நகரங்களில் பெண்கள் மற்றும் பெண்கள் கல்வி பட்டறைகள் ஏற்பாடு செய்யப்பட்டது. இதில் உள்ளூர் சமூக குழுக்கள் பணியாற்றியுள்ளனர்.  
2015 ஆம் ஆண்டில், சேப்சிட்டி 6,000 க்கும் மேற்பட்ட அறிக்கைகளைச் சேகரித்தது, மேலும் டெல்லி, மும்பை மற்றும் கோவாவிலிருந்து அறிக்கைகளை கொத்துக்குறி அல்லது நேரடி செய்தி மூலம் பகிர்ந்து கொள்ள வசதியாக டுவிட்டர் இந்தியாவுடன் இணைந்து பணியாற்றத் தொடங்கியது.  
2016 ஆம் ஆண்டில், சேஃப்சிட்டி சேகரித்த தரவு, பொது கழிப்பறைகள் மற்றும் பொதுப் போக்குவரத்து குறிப்பாக ஆபத்தானது என்றும் , அதில் மோசமான விளக்குகள் மற்றும் பராமரிப்பு, மற்றும் பார்வையாளர்கள் பாலியல் துன்புறுத்தல் மற்றும் வன்முறைக்கு பதில் நடவடிக்கை எடுக்கத் தவறியது உட்பட அரசின் பல நடவடிக்கைகளை கூறியது. பொதுக் கழிப்பறைகளில் கதவுகளைச் சேர்ப்பது உட்பட, அதிகரித்த பொதுப் பாதுகாப்பு நடவடிக்கைகளை ஆதரிக்க சமூக உறுப்பினர்கள் சேப்சிட்டியின் தரவைப் பயன்படுத்தினர். காவல்துறையினர் ரோந்துப் பணியை அதிகரிக்க முடிந்தது மற்றும் விளக்கு போன்ற பாதுகாப்புப் பிரச்சினைகள் மீளாய்வு செய்யப்பட்டன. டி'சில்வாவின் கூற்றுப்படி, தரவு இந்த இணையதளம் செயலாக்கத்தை ஆதரிக்கிறது, ஏனென்றால் "நீங்கள் அதை கண்காணிக்கலாம், போக்குகளை தீர்மானிக்கலாம் மற்றும் உள்ளூர் அளவில் ஒரு கட்டமைக்கப்பட்ட வழியில் அதனைப் பயன்படுத்தலாம், மேலும் மக்கள் தங்கள் சொந்த சுற்றுப்புறத்தின் உரிமையை கோரும் போது அவர்கள் பெரிய பிரச்சினைகளை தீர்க்க அதிகாரம் பெற்றதாக உணர்கிறார்கள் " என்று கூறினார். 2018 ஆம் ஆண்டு நிலவரப்படி, இந்த இணையதளம் 10,000 க்கும் மேற்பட்ட அறிக்கைகளைப் பெற்றுள்ளது.  
2021 வாக்கில், இந்த தளம் 25,000 க்கும் மேற்பட்ட அறிக்கைகளை சேகரித்தது. ஏப்ரல் 2021 இல், தெருத் துன்புறுத்தலுக்கு எதிராக பார்வையாளர்களை ஊக்குவிப்பதற்காக #தகல்டோ பிரச்சாரத்தை சேஃப்சிட்டி நடத்தியது.
# லோதிகா சர்கார்

**லோதிகா சர்க்கார்** (Lotika Sarkar 4 ஜனவரி 1923 - 23 பிப்ரவரி 2013) ஒரு குறிப்பிடத்தக்க இந்திய பெண்ணியவாதி, சமூக சேவகர், கல்வியாளர் மற்றும் வழக்கறிஞர் ஆவார், அவர் இந்தியாவில் பெண்கள் ஆய்வு மற்றும் பெண்கள் உரிமைகள் துறையில் முன்னோடியாக இருந்தார். அவர் 1980 இல் நிறுவப்பட்ட தில்லியின் மகளிர் மேம்பாட்டு ஆய்வுகள் மையத்தின் (CWDS) நிறுவன உறுப்பினராகவும், 1982 இல் நிறுவப்பட்ட இந்திய பெண்கள் கற்றல் சங்க உறுப்பினராகவும் இருந்தார். 1951 ல் தொடங்கி, 1983 வரை தில்லி பல்கலைக்கழகத்தின் சட்ட பீடத்தில் சட்டம் கற்பித்தார், மேலும் சட்ட பீடத்தின் தலைவராகவும் இருந்தார், அதன் பிறகு அவர் இந்திய சட்ட நிறுவனத்தில் கற்பித்தார். கேம்பிரிச்சுப் பல்கலைக்கழகத்தில் பட்டம் பெற்ற முதல் இந்தியப் பெண்மணி ஆவார், பின்னர் 1951 இல் பல்கலைக்கழகத்தில் சட்டத்தில் முனைவர் பட்டம் பெற்ற முதல் பெண்மணியும் ஆனார்.
# லோதிகா சர்கார்

## ஆரம்பகால வாழ்க்கை மற்றும் கல்வி

1923 இல் பிறந்த அவர், மேற்கு வங்கத்தில் ஒரு பிரபுத்துவ குடும்பத்தில் வளர்ந்தார், அங்கு அவரது தந்தை சர் திரென் மித்ரா இந்தியாவின் முன்னணி வழக்கறிஞராக இருந்தார்.  
சர்கார் கேம்பிரிச்சின் நியூன்காம் கல்லூரியில் சட்டம் பயின்றார் மற்றும் படித்த முதல் இந்தியப் பெண் மற்றும் பின்னர் பல்கலைக்கழகத்தில் பட்டம் பெற்றார். பின்னர் அவர் கேம்பிரிச் பல்கலைக்கழகத்தில் 1951 இல் வழங்கப்பட்ட சட்டத்தில் முனைவர் பட்டம் பெற்றார் . அதன் பிறகு 1960 இல், அவர் ஆர்வர்டு பல்கலைக்கழகத்தில் சர்வதேச சட்டத்தைப் படித்தார், அங்கு கல்வி பயின்ற நான்கு இந்திய மாணவர்களில் ஒருவராக இருந்தார், 1961 இல் இந்தியா திரும்பினார்.
# லோதிகா சர்கார்

## தொழில்

1953 ஆம் ஆண்டில், சர்கார் தில்லி பல்கலைக்கழகத்தின் சட்டப் பிரிவில் கற்பிக்கத் தொடங்கியபோது, அவர் ஆசிரியப் பிரிவில் முதல் பெண் விரிவுரையாளராக இருந்தார். சட்டம் இன்னும் பெண்களுக்கு ஒரு புதிய துறையாக இருந்தது, ஆரம்பத்தில் இந்தப் பாடத்தில் 10 பெண்கள் மட்டுமே இருந்தனர், இது 1960 களில் இந்த எண்ணிக்கை 80-100 ஆக உயர்ந்தது. அவர் 1983 வரை இங்கு கற்பித்தல் பணியினை மேற்கொண்டார், சிறந்த சட்ட நிபுணர் மற்றும் வழக்கறிஞர்களுக்கு கற்பித்தார், இறுதியாக சட்ட பீடத்தின் தலைவரானார்.  
1971 ஆம் ஆண்டில், அவர் இந்தியாவில் பெண்களின் நிலை (CSWI) குழுவின் உறுப்பினரானார், அங்கு அவரது சக ஊழியர் வினா மஜும்தார், 1973 இல் உறுப்பினர் செயலாளராக சேர்ந்தார், செப்டம்பர் 1979 வரை, கவனிக்கப்படாமல் இருந்த மதுரா பாலியல் வல்லுறவு வழக்கு தொடர்பாக, தில்லி பல்கலைக்கழகத்தின் பேராசிரியர்கள் உபேந்திர பாக்சி, ரகுநாத் கேல்கர் மற்றும் சர்க்கார் மற்றும் புனேயின் வசுதா தாகம்வர் ஆகியோர் உச்சநீதிமன்றத்திற்கு ஒரு திறந்த கடிதம் எழுதி, தீர்ப்பு பற்றிய கருத்துக்கு எதிர்ப்பு தெரிவித்தனர். "திருமணத்திற்கு முந்தைய உடலுறவுக்கு எதிரான தடை மிகவும் வலுவாக உள்ளதா, இளம் பெண்களை பாலியல் பலாத்காரம் செய்ய இந்திய அரசு காவல்துறையினருக்கு உரிமம் அளிக்கிறது. " என்று அந்தக் கடிதத்தில் குறிப்பிட்டிருந்தனர். அதன்பின்னர் 1979 ஆம் ஆண்டில், இந்திய உச்ச நீதிமன்றம் ,மும்பை உயர் நீதிமன்றத்தின் தீர்ப்பினை மாற்றி அமைத்தது .மதுரா கற்பழிப்பு வழக்கு, ஒரு காவல் நிலையத்திற்குள் பதினாறு வயது சிறுமியை பாலியல் பலாத்காரம் செய்த குற்றத்திற்காக இரண்டு காவல் துறையினருக்கு தண்டனை விதிக்கப்பட்டது. பின்னர் ஜனவரி 1980 இல் அவர் கற்பழிப்புக்கு எதிரான முதல் பெண்ணியக் குழுவான "கற்பழிப்புக்கு எதிரான மன்றம்" அமைத்தார், பரவலான எதிர்ப்புகள் வந்தன, இறுதியில் இந்திய தண்டனைச் சட்டம் திருத்தப்பட்டது.
# குலாப் புயல்

**குலாப் புயல்**, 26 செப்டம்பர் 2021 அன்று வங்காள விரிகுடாவில் உருவான குறைந்த காற்றழுத்த தாழ்வு பகுதி, தீவிர காற்றழுத்த தாழ்வு மண்டலமாக வலுப்பெற்று புயலாக மாறியது. இந்த புயலுக்கு **குலாப்** எனப்பெயர் சூட்டப்பட்டுள்ளது. வழக்கமாக வங்கக் கடல், அரபிக்கடலில் உருவாகும் வெப்பமண்டல புயல்களுக்கு அதனை சுற்றியுள்ள 13 நாடுகள் பெயர் சூட்டுவது வழக்கம். அந்தவகையில் தற்போது உருவாகியிருக்கும் இந்த புயலுக்கு பாகிஸ்தான் பெயர் சூட்டியது குறிப்பிடத்தக்கது.  
குலாப் புயல் மேற்கு திசையில் நகர்ந்து, 26 செப்டம்பர் 2021 (ஞாயிற்றுக்கிழமை) மாலை வடக்கு ஆந்திரா-தெற்கு ஒடிசா கடற்கரையை ஒட்டிய விசாகப்பட்டினம்-கோபால்பூர் இடையே கரையைக் கடக்கக்கூடும் என்று இந்திய வானிலை ஆய்வு மையம் எச்சரிக்கை விடுத்தது. இதனையடுத்து இரு மாநில கடலோரப் பகுதிகளில் முன்னெச்சரிக்கை நடவடிக்கைகள் முழு வீச்சில் மேற்கொள்ளப்பட்டன. ஆந்திரா முதல்வர் ஜெகன் மோகன் ரெட்டியுடன் ஒடிஷா முதல்வர் நவீன்பட்நாயக் வீடியோ கான்பரன்ஸ் மூலம் முன்னெச்சரிக்கை நடவடிக்கைகள் குறித்து விவாதித்தனர். குலாப் புயலை எதிர்கொள்ள அனைத்து உதவிகளையும் செய்வதாக மத்திய அரசும் உறுதி அளித்திருந்தது  
ஆந்திராவின் கலிங்கப்பட்டினத்திலிருந்து 25 கிலோ மீட்டர் தொலைவில் வங்காள விரிகுடாவில் மையம் கொண்டிருந்தது குலாப் புயல். பின் இப்புயல் வடக்கு திசையில் நகர்ந்து வடக்கு ஆந்திராவின் கலிங்கப்பட்டினம் மற்றும் தெற்கு ஒடிசாவின் கோபால்பூர் இடையே கரையைக் கடந்தது. அப்போது மணிக்கு 90 கி.மீ. வேகத்தில் பலத்த காற்று வீசியது. குலாப் புயல் கரையை கடந்த நிலையில் வடக்கு ஆந்திரா, தெற்கு ஒடிஷாவில் கனமழை கொட்டியது.  
புயல் கரையை கடந்த போது ஆந்திரா மற்றும் ஒடிசா மாநிலங்களிலும் கனமழை கொட்டியது. பின் குலாப் புயலானது வலுவிழந்து ஆழ்ந்த் தாழ்வுநிலையாக வடக்கு ஆந்திரா கடற்பரப்பில் நிலை கொண்டது.
# சுனிதா கோதாரா

**சுனிதா கோதாரா** (*Sunita Godara*) இந்தியாவின் உத்தரப் பிரதேச<nowiki/>மாநிலத்தின் புலந்த்சாகர் மாவட்டத்திலுள்ள ஒரு சிறிய கிராமமான நவுசானாவைச் சேர்ந்த முன்னாள் இந்திய மராத்தான் ஓட்டப்பந்தய வீரர் ஆவார். 1984 ஆம் ஆண்டு தில்லி மராத்தான் போட்டியில் வெற்றி பெற்று தேசிய மராத்தான் வீரர் ஆனார். மலேசியா, தாய்லாந்து, இந்தியா, சிங்கப்பூர், பிலிப்பீன்சு, இந்தோனேசியா, ஆலந்து, எகிப்து, சப்பான், பாரிஸ், ஆத்திரேலியா, இத்தாலி, இசுதான்புல், துருக்கி, பினாங்கு , கடாரம் (நான்கு முறை) போன்ற இடங்களில் நடந்த மராத்தான்களில் போட்டியிட்டு முதல் இடங்களை வென்றார். 1992 ஆம் ஆண்டு பண்டுங்கில் நடைபெற்ற ஆசிய மராத்தான் போட்டியில் தங்கம் வென்றார். இவர் 1985 பாஸ்டன் மராத்தான் & 1990-1991 இலண்டன் மராத்தான் போட்டிகளில் பங்கேற்றார். இவர் ராஜஸ்தானின் பனஸ்தலி வித்யாபீடத்தில் தனது கல்லூரியை முடித்தார்.
# சுனிதா கோதாரா

## மாரத்தான்

ஒரு இந்தியர் சுனிதா கோதாரா நடைபெற்ற மராத்தான்களில் அதிகபட்ச மராத்தான்களில் ஓடி சாதனை படைத்துள்ளார். இவர் 1987இல் ரத் மராத்தானில் தொடங்கி 76 முழு மராத்தான்களில் ஓடியுள்ளார். 25 முறை முதலிடத்தையும், 12 முறை இரண்டாவது இடத்தையும், 14 முறை மூன்றாவது இடத்தையும் அடைந்தார். அதைத் தவிர, இவர் 123 அரை மராத்தான்களை வென்றுள்ளார். மேலும் அனைத்து கண்டங்களிலும் நடந்த 200 சர்வதேச பந்தயங்களில் கலந்து கொண்டுள்ளார். 1990 ஆம் ஆண்டில் இவர் 2 மணிநேரம் 49.21 நிமிடங்கள் கடந்து உலகத்தரம் வாய்ந்த போட்டியில் வென்ற முதல் இந்தியர் ஆனார். இவர் பினாங்கு, கடாரம் ஆகிய இடங்களில் நடந்த மராத்தான்களில் பதக்கங்களை வென்றார். 1989 இல், சிங்கப்பூரில் நடந்த மொபில் சர்வதேச மராத்தான் போட்டியில் வெள்ளிப் பதக்கம் வென்றார். 1996இல் அட்லான்டாவில் நடைபெற்ற ஒலிம்பிக் விளையாட்டுக்களின் தொடக்க விழாவில் இவர் ஒலிம்பிக் தீச்சுடர் ஏந்தி வந்தார். இவர் கல்லூரி விளையாட்டுத் திட்டமான இந்திய கல்லூரி தடகளத் திட்டத்தின் (ICAP) வழிகாட்டியாகவும் இருக்கிறார்.
# சுனிதா கோதாரா

## பதக்கங்கள்

டாக்டர். சுனிதா கோதாரா புகழ்பெற்ற சர்வதேச மராத்தான் வீரர் ஆவார். இவர் இன்றுவரை 76 முழு மராத்தான்களை (42.2 கி.மீ.) நிறைவு செய்துள்ளார். மேலும், 26 நாடுகளில் உலகம் முழுவதும் 25 தங்கம், 12 வெள்ளி , 13 வெண்கலப் பதக்கங்களை வென்றுள்ளார். மேலும் 130,000 கி.மீ. ஓட்டப்பந்தயத்திலும் பங்கேற்றுள்ளார். 200 க்கும் மேற்பட்ட உள்நாட்டு பந்தயங்களின் பதிவுகளில் 2010 வரை மராத்தான் வாழ்ககியில் 123 அரை மராத்தானும் (21 கி.மீ.) அடங்கும்.
# சுனிதா கோதாரா

## சர்வதேச மாரத்தான்

இவர் பாங்காக், சிங்கப்பூர், மலேசியா, பிலிப்பைன்ஸ், இந்தோனேசியா, ஜப்பான், எகிப்து மற்றும் அலந்து ஆகிய நாடுகளில் மராத்தான்களை வென்றார். இவர் பாரிஸ், மெல்போர்ன் - ஆஸ்திரேலியா, மக்காவ், போலந்து, இத்தாலி, இஸ்தான்புல், பெல்கிரேட் & லாஸ் வேகாஸ் ஆகிய இடங்களில் முதல் பத்து இடங்களில் இருந்தார். இவர் உலகப் புகழ்பெற்ற பாஸ்டன், பெர்லின் & இலண்டன் மராத்தான்களிலும் ஓடியுள்ளார். 60 முழு மராத்தான்கள் மற்றும் 120 அரை மராத்தான்கள் - அதிகபட்ச நாடுகளில் எந்த இந்தியரும் வெல்லாத அதிகபட்சமாக சர்வதேச மராத்தான்களை வென்றார். 2006ஆம் ஆண்டு முதல், டாக்டர் சுனிதா தொழில் ரீதியாக சிறந்த இந்திய மராத்தான் நிறுவனமான "எலைட் ரன்னர்ஸ்" ஒருங்கிணைப்பாளராக ஒருங்கிணைத்து வருகிறார்.
# பிளேவியா ஆக்னசு

**பிளேவியா ஆக்னசு** (Flavia Agnes) ஓர் இந்தியப் பெண்கள் உரிமை வழக்கறிஞர் ஆவார் . இவர் திருமண, விவாகரத்து மற்றும் சொத்து சட்டத்தில் நிபுணத்துவம் பெற்றவர் ஆவார். இவர் பல கட்டுரைகளை எழுதி வெளியிட்டார், இவற்றில் சில *சபால்டர்ன் சுடடீசு*, எக்னாமிக் அண்டு பொலிடிகல் வீக்லி மற்றும் *மனுசி ஆகியவற்றில் வெளிவந்துள்ளன .* இவர் சிறுபான்மையினர் மற்றும் சட்டம், பாலினம் மற்றும் சட்டம், பெண்கள் இயக்கங்களின் பின்னணியில் சட்டம், மற்றும் குடும்ப வன்முறை, பெண்ணிய நீதித்துறை மற்றும் சிறுபான்மை உரிமைகள் பற்றிய செய்திகளைப் பற்றி எழுதுகிறார். 1988 முதல், ஆக்னசு மும்பை உயர் நீதிமன்றத்தில் வழக்கறிஞராக இருந்தார். குடும்ப வன்முறையில் அனுபவம் காரணமாக இவர் ஒரு பெண் உரிமை வழக்கறிஞராக ஆனார். சட்டத்தை அமல்படுத்துவது குறித்தும் இவர் அரசுக்கு அறிவுறுத்துகிறார் மற்றும் தற்போது மகாராட்டிராவில் பெண்கள் மற்றும் குழந்தைகள் மேம்பாட்டு அமைச்சகத்திற்கு ஆலோசனை வழங்குகிறார். மதுசிரீ தத்தாவுடன் இணைந்து ஆக்னசு *மசிலிசு*வினை இணைந்து நிறுவினார். இதற்கு அரபு மொழியில் "சங்கம்" என்று பொருளாகும். இது பெண்களுக்கு திருமண உரிமைகள், குழந்தை காப்பகம் போன்ற பிரச்சனைகளுக்காக பிரச்சாரம் மேற்கொள்கிறது . 1990 இல் தொடங்கியதிலிருந்து, மசிலிசு 50,000 பெண்களுக்கு சட்ட சேவைகளை வழங்கியுள்ளது.
# பிளேவியா ஆக்னசு

## ஆரம்ப கால வாழ்க்கை

பிளேவியா ஆக்னசு மும்பையில் ஆறு குழந்தைகளில் ஒருவராகப் பிறந்தார். இவர் கருநாடகாவின் மங்களூரில் கத்ரி என்ற சிறிய நகரத்தில் வளர்ந்தார், அங்கு இவர் தனது அத்தையுடன் வசித்து வந்தார். இளம் வயதிலேயே ஆக்னசின் தந்தையின் மரணத்திற்குப் பிறகு, இவளுடைய குடும்பத்தில் உள்ள பெண்கள், குறிப்பாக இவளுடைய அம்மா மற்றும் இவளுடைய அத்தை, இளம் வயதில் இவருக்குத் தாக்கத்தினை ஏற்படுத்தினர்.
# பிளேவியா ஆக்னசு

## தனிப்பட்ட வாழ்க்கை

ஆக்னசு என்ற கிறித்தவர் இந்தியாவில் மத சிறுபான்மையினராக கருதப்பட்டார். இவளது மத சார்பு இவளது திருமணம் மற்றும் இவளது அரசியல் உள்நோக்கம் போன்ற பலவற்றில் தாக்கத்தினை ஏற்படுத்தியது பாதித்தது. இவளுடைய அம்மா இவளை ஒரு நிச்சயிக்கப்பட்ட திருமணத்திற்கு வலியுறுத்தினார். இவளது திருமண பிரச்சனைகள் பற்றிய விவரங்களை இவள் பகிரங்கமாக வெளிப்படுத்தவில்லை என்றாலும், விரும்பாதவரை திருமணம் செய்ததாகவும், திருமண முறிவிற்கு முயற்சி செய்ததாகவும் கூறப்படுகிறது. விவாகரத்து நடவடிக்கைகள் எதிர்பார்த்ததை விட அதிக காலம் சென்றது.  
ஆக்னசு அரசியல் ரீதியாக செயல்பட தேவாலயம் வாய்ப்பு வழங்கியது. தேவாலய விரிவுரையாளராக ஈடுபடுவதன் மூலமும், வெளிப்புற பேச்சாளர்களைக் கேட்பதன் மூலமும் இவர் ஈர்க்கப்பட்டார். குறிப்பாக கற்பழிப்பு எதிர்ப்பு இயக்கத்தை உள்ளடக்கிய *"கிறிஸ்து தி ராடிகல்*" என்ற தலைப்பில் உரையாற்றினார். இந்த நிகழ்வில் கலந்து கொள்வது ஆக்னசை பின்னர் பெண்கள் மீதான ஒடுக்குமுறைக்கு எதிரான மன்றத்தில் சேர தூண்டியது.
# கருணா நந்தி

**கருனா நந்தி** (Karuna Nundy) இந்திய உச்சநீதிமன்றத்தில் ஓர் இந்திய வழக்கறிஞர் ஆவார் . இவர் அரசியலமைப்பு சட்டம், வணிக வழக்கு மற்றும் நடுவர், ஊடக சட்டம் மற்றும் சட்டக் கொள்கை ஆகியவற்றில் கவனம் செலுத்துகிறார்.
# கருணா நந்தி

## பின்னணி

நந்தி இந்தியாவின் போபாலில் பிறந்தார். இவர் போபாலில் உள்ள சர்தார் படேல் வித்யாலயாவில் பள்ளியில் கல்வி பயின்றார். நந்தி தனது திறமைகள் மூலம் தனது சமூகத்திற்கும் தேசத்திற்கும் சேவை செய்ய வேண்டும் என்ற விருப்பத்துடன் வளர்ந்தார். இவரது இளமைப் பருவத்தில் , இவருடைய பெற்றோர்களும் அரசு மற்றும் சமூக சேவையில் தீவிரமாக ஈடுபட்டனர். இவரது தந்தை ஆர்வர்டு மருத்துவப் பள்ளியில் பணிபுரிந்தார், ஆனால் எய்ம்சில் பணியில் இருந்து விலகி இந்தியாவில் ஒரு பொது மருத்துவமனையில் வேலை செய்தார். நண்டியின் உறவினர் பெருமூளை வாதத்தால் பாதிக்கப்பட்ட்ருந்ததனை அறிந்த இவரது தாயார், வட இந்தியாவின் விறைப்பு வாத சமூகத்தினைத் தொடங்கினார்.
# கருணா நந்தி

## கல்வி

தில்லி பல்கலைக்கழகத்தின் புனித இசுட்டீபன் கல்லூரியில் பொருளாதாரத்தில் பட்டம் பெற்றார். ஒரு தொலைக்காட்சி பத்திரிகையாளராக சிறிது காலம் பணியாற்றிய பிறகு பின்னர் நியூயார்க்கின் கொலம்பியா பல்கலைக்கழகத்திலிருந்து எல்எல்.எம். பயின்றார்.
# கருணா நந்தி

## தொழில்

இவர் ஐக்கிய நாடுகள் அவையில் வழக்கறிஞராகப் பணியாற்றினார். 2016 ஆம் ஆண்டில், இசுபைசுஜெட் விமான நிறுவனத்திற்கு எதிரான வழக்கில் இவர் ஜீஜா கோசைப் பிரதிநிதித்துவப்படுத்தினார். திருமதி கோசு பெருமூளை வாதத்தினால் பாதிக்கப்பட்டிருந்த சமயத்தில் கொல்கத்தாவிலிருந்து கோவா செல்லும் விமானத்தில் ஏறினார். இவளுடைய உடல்நிலை மோசமடைவதை இவர்கள் விரும்பவில்லை என்று கூறி விமானத்தை தரையிறக்குமாறு விமான ஊழியர்களிடத்தில் இவர் கேட்டுக்கொண்டார். ஆனால், இவர் அவமானப்படுத்தப்பட்டார். இவர் விமான நிறுவனத்திற்கு எதிராக உச்ச நீதிமன்றத்தில் ஒரு வழக்கைத் தொடர்ந்தார் மற்றும் மாற்றுத் திறனாளிகளுக்கு சிகிச்சை அளிக்க விமான நிறுவனங்களை வலியுறுத்தினார். உச்ச நீதிமன்றம் இவருக்கு ஆதரவாக தீர்ப்பளித்தது மற்றும் விமான நிறுவனத்திற்கு ரூ .10 லட்சம் அபராதமாக வழங்கவும், அனைத்து விமான நிறுவனங்களும் தங்கள் ஊழியர்களுக்கு தேவைகள் மற்றும் சிகிச்சை அளிப்பது குறித்து பயிற்சி அளிக்கவும் உத்தரவிட்டது.  
நந்தி தனது வாடிக்கையாளர்களுடனான தனது உறவை தனக்கு சமமாக விவரிக்கிறார். "என் வாடிக்கையாளர்கள் எப்போதும் என் வழக்குகளில் பங்காளிகள்." "மக்கள் வந்து தங்கள் பிரச்சனையை என்னிடம் கொடுக்கும் சூழ்நிலையில் வாருங்கள் இதனை சேர்ந்து சமாளிப்போம் என்று கூறுவேன்.நமது வாடிக்கையாளருக்கு நம்மை விட எப்போதும் வழக்கைப் பற்றி அதிகம் தெரியும். அவர்களுக்கு என்ன வேண்டும், எது வேண்டாம் என்று இவர்களுக்கும் தெரியும். 2019 ஆம் ஆண்டில், உலகெங்கிலும் உள்ள ஊடக சுதந்திரத்தைப் பாதுகாக்க சட்ட கட்டமைப்புகளை உருவாக்க இங்கிலாந்து வெளியுறவு அலுவலகம் ஒரு புதிய நிபுணர் குழுவிற்கு வழக்கறிஞரை நியமித்தது. நேபாள இடைக்கால அரசியலமைப்பு, பாகிஸ்தான் ஆளவை, பூட்டான் அரசு, மற்றும் மாலத்தீவில் சட்ட சீர்திருத்தம், மாலத்தீவு உச்ச நீதிமன்ற தலைமை நீதிபதியுடனான கொள்கை சிக்கல்களுக்கும் இவர் ஆலோசனை வழங்கியுள்ளார். டேவிட் நியூர்பெர்கர் மற்றும் அமல் குளூனி தலைமையிலான ஊடக சுதந்திரத்தை ஆதரிப்பதற்காக நந்தி யுகே குழுவில் பங்கேற்கிறார்.
# ஆயிசா குலாலை வசீர்

## அரசியல் வாழ்க்கை

பன்னு மாவட்டத்திலிருந்து ஒரு மனித உரிமை ஆர்வலராக தனது அரசியல் வாழ்க்கையைத் தொடங்கினார். இவர் அனைத்து பாக்கித்தான் முஸ்லிம் லீக்கின் உறுப்பினராகவும் இருந்தார். and was nominated as a member of the PTI central committee. இவர் நடுவண் நிர்வாகத்தில் பழங்குடிப் பகுதிகளின் முதல் தேசிய சட்டமன்ற உறுப்பினராகவும், நாடாளுமன்றத்தின் இளைய உறுப்பினர்களில் ஒருவராகவும் ஆனார். மேலும் தேசிய சட்டமன்றத்தில் இருந்து விலகவும் இவர் மறுத்துவிட்டார்.  
பிப்ரவரி 2018 இல், இவர் பாக்கித்தான் தெஹரீக்-எ-இன்சாஃப் (குலாலாய்) (பிடிஐ-ஜி), என்ற தனது சொந்த கட்சியை பாக்கித்தான் தெஹரீக்-எ-இன்சாஃப் கட்சியின் ஒரு பிரிவாக தொடங்கினார். பாக்கித்தானின் தேர்தல் ஆணையம் இந்த ராக்கெட் சின்னத்தை இவரது கட்சிக்கு தேர்தல் அடையாளமாக ஒதுக்கியது. கட்சி மக்களாட்சியின் வடிவத்தை ஆதரிக்கிறது.  
2018 பாக்கித்தான் பொதுத் தேர்தலுக்கு, இவரது கட்சி நான்கு திருநங்கைகளுக்கு தேர்தலில் போட்டியிட வாய்ப்பு வழங்கியது.
# ஆயிசா குலாலை வசீர்

## 2018 தேர்தல்

என்ஏ-25 (நௌசீரா-I) தொகுதியிலிருந்து பாக்கித்தான் தெஹரீக்-எ-இன்சாஃப் (குலாலாய்) கட்சியின் வேட்பாளராக வசீர் தேசிய சட்டமன்றத் தொகுதிக்கு போட்டியிட்டார். தொகுதி என்ஏ-53 (இஸ்லாமாபாத்- II), தொகுதி என்ஏ-161 (லோத்ரன்n-II) , 2018 பாக்கித்தான் பொதுத் தேர்தலில் என்ஏ-231 (சுஜாவால்) ஆகிய தொகுதியில் போட்டியிட்ட கட்சி என்ஏ-231 (சுஜாவால்) மட்டும் வெற்றிபெற்றது. பிற இடங்களில் தோல்வியடைந்தது.  
மே 2019 இல், குலாலாய் அவரது கட்சியை (பிபிபி) பிடிஐ-ஜி உடன் இணைக்குமாறு பிலாவல் பூட்டோ சர்தாரியிடம் கேட்டார். ஏனெனில் அது ஏற்கனவே ஒரு மாகாணத்தில் மட்டும் செல்வாக்கு கொண்டிருந்தது.  
2018 பொதுத் தேர்தலில், பிடிஐ-ஜி தேசிய சட்டமன்றத்தில் 4.130 வாக்குகளையும், மாகாண சபையில் 1,235 வாக்குகளையும் மட்டுமே பெற முடிந்தது. கட்சியின் வேட்பாளர்கள் யாரும் எந்த தொகுதியிலும் வெற்றி பெற முடியவில்லை.
# சினேகா துபே

**சினேகா துபே** (**Sneha Dubey**) இந்திய வெளியுறவுப் பணி அதிகாரியான இவர் தற்போது ஐக்கிய நாடுகள் பொதுச் சபையில் இந்தியாவின் சார்பில் முதல் செயலராக பணிபுரிகிறார். 26 செப்டம்பர் 2021 அன்று ஐக்கிய நாடுகள் பொதுச் சபையில், இந்தியாவுக்கு எதிராக ஜம்மு காஷ்மீர் குறித்து தவறாகப் பேசிய பாகிஸ்தான் பிரதிநிதிக்கு பதிலாடியாக, சினேகா துபே, இந்தியாவின் உள்நாட்டு விவகாரத்தில் பாகிஸ்தான் தலையீடு செய்வதை கண்டித்தும், பாகிஸ்தான் தீவிரவாதிகளின் புகழிடமாக உள்ளதை உலக நாடுகளுக்கு தன் பேச்சின் மூலம் எடுத்துரைத்தார்.
# சினேகா துபே

## வரலாறு

ஜார்கண்ட் மாநிலத்தை பூர்விகமாகக் கொண்ட சினேகா துபேயின் பெற்றோர்கள் தற்போது புணேவில் பணிபுரிகிறார்கள். கோவாயில் பள்ளிப்படிப்பை முடித்த சினேகா துபே, புணே நகரத்தில் உள்ள பெர்க்குசன் கல்லூரியில் இளகலை படிப்பை முடித்தார். பின்னர் புது தில்லி உள்ள ஜவகர்லால் நேரு பல்கலைக் கழகத்தில் முதுகலை படிப்பும், பன்னாட்டு படிப்பில் முதுதத்துவமாணி பட்டம் பெற்றார். 2011-ஆம் ஆண்டில் இந்தியக் குடியியல் பணிகள் தேர்வில் தேர்ச்சி பெற்ற சினேகா துபே 2012-ஆம் ஆண்டில் இந்திய வெளியுறவுப் பணிக்கு தேர்வானார்.
சினேகா துபே இந்திய வெளியுறவுத் துறை சார்பாக, 2013 முதல் 2014-ஆம் ஆண்டு வரை லத்தீன் அமெரிக்கா மற்றும் கரிபியன் நாடுகளுக்கான கீழ்நிலைச் செயலராக பணிபுரிந்தார். ஆகஸ்டு, 2014-ஆம் ஆண்டு முதல் ஸ்பெயின் நாட்டின் மாட்ரிட் நகரத்தில் இந்திய தூதரகத்தில் மூன்றாம் நிலை செயலராக பணிபுரிந்தார். தற்போது ஐக்கிய நாடுகள் பொதுச் சபையில் இந்தியாவின் சார்பில் முதல் செயலராக பணியாற்றுகிறார்.
# பெராம்ஜி மலபாரி

**பெராம்ஜி மேர்வான்ஜி மலபாரி** (Behramji Merwanji Malabari 18 மே 1853 - 12 ஜூலை 1912) ஓர் இந்தியக் கவிஞர், விளம்பரதாரர், எழுத்தாளர் மற்றும் சமூக சீர்திருத்தவாதி ஆவார், இவர் பெண்களின் உரிமைகளைப் பாதுகாப்பதற்காகவும், குழந்தை திருமணத்திற்கு எதிரான செயல்பாடுகளுக்காகவும் இவர் பரவலாக அறியப்படுகிறார்.
# பெராம்ஜி மலபாரி

## ஆரம்ப கால வாழ்க்கை

பெராம்ஜி மேர்வான்ஜி மலபாரி 18 மே 1853 அன்று பரோடாவில் (இன்றைய வதோதரா, குஜராத்) பிறந்தார். இவர் பரோடா மாநிலத்தில் பணிபுரியும் பார்சி எழுத்தர் தஞ்சிபாய் மேத்தா மற்றும் பிகிபாய் ஆகியோரின் மகன் ஆவார். இவரது தந்தை,இவரை "ஒரு மென்மையான, அமைதியை விரும்பும் மனிதர், ஓரளவு பலவீனமான அரசியலமைப்பைக் கொண்டவர் மற்றும் அதிகப்படியான குணாதிசயங்களைக் கொண்டவர்" என்று அறியவில்லை. இவருக்கு ஆறு அல்லது ஏழு வயதாக இருந்த போது இவரது தந்தை இறந்தார். இவரது தாயார் இவரை சூரத்துக்கு அழைத்துச் சென்றார் (கடற்கரையில், பரோடாவிலிருந்து 140 கிமீ தொலைவில்), அங்கு பெராம்ஜி *ஐரிஷ் பிரஸ்பிடேரியன் மிஷன்* பள்ளியில் படித்தார். மலபார் கடற்கரையிலிருந்து சந்தனம் மற்றும் மசாலாப் பொருட்கள் வியாபாரம் செய்யும் மருந்துக் கடையின் குழந்தை இல்லாத உரிமையாளர் மேர்வான்ஜி நானாபாய் மலபாரியால் இவர் தத்தெடுக்கப்பட்டார். மெர்வான்ஜி பெராம்ஜியின் தாயை திருமணம் செய்வதற்கு முன்பு இரண்டு திருமணம் செய்து இருந்தார். இவர்கள் இருவரும் இறந்தனர்.
# பெராம்ஜி மலபாரி

## எழுத்தாளர் மற்றும் பதிப்பாசிரியராக

1875 ஆம் ஆண்டிலேயே மலபரி குஜராத்தியில் ஒரு கவிதைத் தொகுப்பை வெளியிட்டார், அதைத் தொடர்ந்து 1877 இல் வெளியிட்ட *தி இந்தியன் மியூஸ் இன் இங்கிலீசு கர்ப்*, இங்கிலாந்தில் கவனத்தை ஈர்த்தது, குறிப்பாக ஆல்ஃபிரட் டென்னிசன், மேக்ஸ் முல்லர் மற்றும் புளோரன்ஸ் நைட்டிங்கேல் ஆகியோரிடமிருந்து பரவலான பாராட்டினைப் பெற்றார். முல்லர் மற்றும் நைட்டிங்கேல் ஆகியோர் இவரது சமூக சீர்திருத்தத்திற்கான பிரச்சாரத்தில் பங்கு வகித்தார்கள். சில சமயங்களில், மேற்கு இந்தியாவில் உள்ள பிரித்தானிய உடைமைகளின் வணிகம் மற்றும் நிர்வாகத்தின் மையமாக இருந்த பம்பாய் (இப்போது மும்பை) நகருக்கு மாலபரி இடம்பெயர்ந்தார்.  
மலபாரியின் எழுத்து வாழ்க்கை 1880 இல் தொடங்கப்பட்டது, இவர் *இந்தியன் ஸ்பெக்டேட்டர்* என்ற ஆங்கில நாளிதழை வாங்கினார், அதில் இருபது வருடங்களாக பதிப்பாசிரியராக இருந்தார். பின்னர் அது *வாய்சு ஆஃப் இந்தியாவுடன்* இணைக்கப்பட்டது, மலபாரி ஏற்கனவே தாதாபாய் நௌரோஜி மற்றும் வில்லியம் வெடர்பர்ன் ஆகியோருடன் 1883 முதல் பதிப்பாசிரியராக இருந்தார். 1901 இல் இவர் சிம்லாவில் 12 ஜூலை 1912 அன்று இறப்பதற்கு முன்பு வரை இவர் வைத்திருந்த *ஈசுட்டு அண்ட் வெசுட்டு* மாத இதழின் ஆசிரியரானார்.
# பெராம்ஜி மலபாரி

## சமூக சீர்திருத்தவாதி

ஆகஸ்ட் 1884 இல், மலபாரி, *குழந்தை திருமணம் மற்றும் கட்டாய விதவை* பற்றிய குறிப்புகளின் தொகுப்பை வெளியிட்டார், இவர் அந்த தொகுப்பினை 4,000 முன்னணி ஆங்கிலேயர்களுக்கும் இந்துக்களுக்கும் அனுப்பினார். அதில், மலபாரி "குழந்தைத் திருமணத்தின்" "சமூகத் தீமையை" கண்டித்து கருத்துக்களை கூறியிருந்தார். மேலும் அதைத் தடுக்க சட்டமன்றத்திடம் கோரிக்கை விடுத்தார். அதேபோல விதவைகளுக்கு மறுமணம் செய்யும் பிரச்சினையில், மலபாரி அதை தடை செய்வதற்கான இந்து நடைமுறையை விமர்சித்தார், மேலும் இவர் அந்த "அர்ச்சகர் வர்க்கம்" மற்றும் "சமூக ஏகபோகவாதிகள்" (அதாவது பிராமண ஜாதி) ஆகியோரின் "மோசமான பாரபட்சங்களை" குற்றம் சாட்டினார். பல படித்த இந்துக்கள் இந்த நடைமுறையை வெறுக்கிறார்கள் என்பதை ஒப்புக் கொண்டாலும், "பேராசை கொண்ட பாதிரியார்கள்" மற்றும் இந்து "மூடநம்பிக்கை" மூலம் வேதத்தின் தவறான விளக்கம் காரணமாக "பத்து வயதுக்குப் பிறகு ஒரு பெண் பாம்பாக" கருதப்படுவதாக இவர் மீண்டும் மீண்டும் வாதிட்டார்." இவருடைய "குறிப்புகள்" ஏழு வருடங்களுக்கும் மேலாக பத்திரிகைகளை பல விவாதத்திற்கு முன்னோடியாக இருந்தது மற்றும் மலபாரியை "இவரது காலத்தில் மிகவும் செல்வாக்கு மிக்க" இந்திய சமூக சீர்திருத்தவாதிகளில் ஒருவராகக் காணப்பட்டார்.
# சதிநாத் சாரங்கி

**சதிநாத் சாரங்கி** (Satinath Sarangi) சார்க்கண்டு சக்ரதர்பூரில் 25 செப்டம்பர் 1954 இல், பிறந்தார். 1984 முதல் இவர் போபாலில் வசித்து வருகிறார். உள்ளூர், தேசிய மற்றும் சர்வதேச குழுக்களின் வலையமைப்பால் நடத்தப்படும் பல செயல்பாடுகளில் இவர் ஈடுபட்டுள்ளார், உடல்நலம் மற்றும் பொருளாதாரத் தேவைகளைப் பின்தொடர்ந்து, சட்ட உரிமை கோரல்களை எதிர்த்துப் போராடி, மருத்துவ ஆதரவை வழங்கி, 1984 ஆம் ஆண்டு போபால் பேரழிவு நடந்தது என்பதை உலகிற்கு நினைவூட்டினார். சாரங்கி பல ஆர்வலர் அமைப்புகளின் நிறுவனர் ஆவார். இவர் சம்பவ்னா அறக்கட்டளையின் நிறுவனர் மற்றும் மேலாளர் ஆவார்.